تورکیه پرزیدنتی رجب طیب اردوغان، ایستانبول‌داکی دونیا اینسانی ایجلاسیندا "ترورلا موباریزه‌ده هئچ بیر تعویض وئرمیه‌جگیک" وورغوسو ائتدی.
ایجلاس چرچیوه‌سینده، پرزیدنت اردوغان، بیرلشمیش میللت‌لر تشکیلاتی‌نین باش کاتیبی بان کی موون و آلمان باش ناظیری آنگلا مرکل و بیر چوخ لیدرله باش-باشا گؤروشدو.
اردوغانین اهمیت‌لی ایکیطرف‌لی دانیشیق‌لاریندا سوریه مسئله‌سی، ترورلا موباریزه، قاچقین درامی، تورکیه ایله اوروپا بیرلیگی فعالیت پلانی کیمی موضوعلار اله آلیندی.
بیرلشمیش میللت‌لر تشکیلاتی‌نین باش کاتیبی بان کی-مون، اردوغان ایله ایکیطرف‌لی گؤروشمه‌سینده، تورکیه‌یه تشککور ائدرکن، نیویورک خاریجین‌دکی ان بؤیوک بیرلشمیش میللت‌لر ایجلاس‌سی‌نین ایستانبولدا، گئچیریلدیغینه دقت چکدی.
سوریه موضوعسوندا پرزیدنتی اردوغان، تروردان تمیزلنمیش گوونلی بؤلگه میدانا گتیرمه‌نین اهمیتینی خاطیرلاتدی، بان دا، "ژنو" گؤروشمه‌لرین‌دن نتیجه آلماق اوچون آتشکسین قورونماسی لازیم اولدوغونا ایشاره ائتدی.
پرزیدنت اردوغان، ایکیطرف‌لی دانیشیق‌لاردا، تورکیه‌نین ترورلا موباریزه‌سینده هر هانسی بیر تعویض سؤز موضوعسو اولمایاجاغینی دا وورغولادی.
تورکیه‌نین باشدا داعش اولماق عذره ترور تشکیلات‌لاری موباریزه‌ده اؤن صفده یئر آلان اؤلکه اولدوغونا توخونان اردوغان، آنجاق بو یوکون عدالت‌لی بیر شکیلده پایلاشیلماسی لازیم اولدوغونو ایفاده ائتدی.
پرزیدنت اردوغان ایله آلمان باش ناظیری آنگلا مرکل گؤروشمه‌سینده، ویزا معافیتی چرچیوه‌سینده ترورلا موباریزه موضوعسوندا تورکیه‌نین حساس‌لیق‌لارینی و اؤنجه‌لیکلرینی ده نظره آلا‌جاق اطراف‌لی بیر قیمتلندیرمه اوچون اوروپا بیرلیگی تشکیلات‌لاری  ایله تماس‌لار ائدیلمه‌سی موضوعسوندا راضیلاشما تامین ائدیلدی.
مرکل، تورکیه ایله اوروپا بیرلیگی آراسین‌داکی فعالیت پلانی‌نین میوه‌لرینی وئرمه‌یه باشلادیغینی ایفاده ائده‌رک، غیری-قانونی گئچیشلرده آزالما یاشاندیغینا و بو موضوعدا امکداش‌لیغی داوام ائتدیرمک لازیم اولدوغونا ایشاره ائتدی.
